rejauldu/bengali-wikipedia huggingface dataset:
জেমস জন ম্যাকঅ্যাটি (; জন্ম: ১৮ অক্টোবর ২০০২; জেমস ম্যাকঅ্যাটি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটির হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, ম্যাকঅ্যাটি ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।  প্রারম্ভিক জীবন জেমস জন ম্যাকঅ্যাটি ২০০২ সালের ১৮ই অক্টোবর তারিখে ইংল্যান্ডের সলফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ম্যাকঅ্যাটি ইংল্যান্ড অনূর্ধ্ব-১৮, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ১৪ই নভেম্বর তারিখে তিনি রাশিয়া অনূর্ধ্ব-১৮ দলের বিরুদ্ধে ম্যাচে ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3219020  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ইংল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ওয়াল্টার ডেভিস পিজেয়ন (; ২৩ সেপ্টেম্বর ১৮৯৭ - ২৫ সেপ্টেম্বর ১৯৮৪) ছিলেন একজন কানাডীয়-মার্কিন অভিনেতা। ৪৭ বছর অভিনয় জীবনে তিনি কঠোর ও বুদ্ধিদীপ্ত চরিত্রে অভিনয় করেছেন এবং ১৯৪০-এর দশকে গ্রির গারসনের সাথে জুটি বেঁধে আটটি চলচ্চিত্রে অভিনয় করে খ্যাতির শিখরে পৌঁছান। তিনি মিসেস মিনিভার (১৯৪২) ও মাদাম ক্যুরি (১৯৪৩) চলচ্চিত্রে অভিনয় করে দুইবার শ্রেষ্ঠ অভিনেতা বিভাগে একাডেমি পুরস্কার অর্জন করেন। এছাড়া তিনি হাউ গ্রিন ওয়াজ মাই ভ্যালি (১৯৪১), দ্য ব্যাড অ্যান্ড দ্য বিউটিফুল (১৯৫২), ফরবিডেন প্ল্যানেট (১৯৫৬), ভয়েজ টু দ্য বটম অব দ্য সি (১৯৬১), অ্যাডভাইস অ্যান্ড কনসেন্ট (১৯৬২), ফানি গার্ল (১৯৬৮) এবং হ্যারি ইন ইওর পকেট (১৯৭৩) চলচ্চিত্রে অভিনয় করেন।  ১৯৬০ সালে হলিউড ওয়াক অব ফেমে তার নামাঙ্কিত তারা খচিত হয় এবং ১৯৭৫ সালে তিনি স্ক্রিন অ্যাক্টরস গিল্ড আজীবন সম্মাননা পুরস্কার লাভ করেন।   তথ্যসূত্র    বহিঃসংযোগ            বিষয়শ্রেণী:১৮৯৭-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় টেলিভিশন অভিনেতা বিষয়শ্রেণী:কানাডীয় মঞ্চ অভিনেতা বিষয়শ্রেণী:নিউ ব্রান্সউইকের অভিনেতা বিষয়শ্রেণী:নিউ ব্রান্সউইক বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রথম বিশ্বযুদ্ধের কানাডীয় সামরিক কর্মকর্তা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক বিষয়শ্রেণী:মার্কিন বেতার অভিনেতা বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:স্ক্রিন অ্যাক্টরস গিল্ডের সভাপতি বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
যকিরজোন খলমুহাম্মাদ ওʻগʻলো () (১৮৫৯–১৯০৯), যিনি ফুরকাত নামে বেশি পরিচিত, একজন উজবেক লেখক, কবি ও রাজনৈতিক ব্যক্তিত্ব. আধুনিক উজবেক সাহিত্যের বিকাশে তাঁর বড় প্রভাব ছিল। তিনি উজবেক ভাষায় প্রথম দিকের একটি পুস্তিকা এবং ব্যঙ্গাত্মক নিবন্ধ লিখেছিলেন।.  জার ঔপনিবেশিক আমলের অন্যান্য লেখকদের মতো ফুরকাতও তাঁর কাজটিতে রাশিয়ান সাম্রাজ্য এবং এর সংস্কৃতির প্রশংসা করতে বাধ্য হয়েছিল। তিনি যখন রাশিয়ান শাসনের নিষ্ঠুরতার সমালোচনা করে এমন কবিতা লিখতে শুরু করেছিলেন, তখন তাকে চীনা তুর্কিস্তানে নির্বাসিত করা হয়েছিল.  জীবন যোকিরজন খলমুহাম্মাদ ও'গ'লির জন্ম ১৮৫৯ সালে কোকান্দে। চৌদ্দ বছর বয়সে তাঁকে একটি মাদ্রাসায় প্রেরণ করা হয়েছিল। মাদ্রাসায়, জোলমুহমুদ ওগালি আরবি ও ফারসি ভাষা শিখেন এবং প্রাচ্য সাহিত্যে আগ্রহী হন। ১৮৭৬ সালে, তিনি মার্গিলানে চলে গেলেন তাঁর চাচার কাছে কাজ করার জন্য যার দোকান ছিল। ১৮৮০ সালে, খলমুহাম্মাদ ও'গ'লি কোকান্দে ফিরে এসে বিয়ে করেন। ১৮৮৯ সালে তিনি তাশখন্দে চলে আসেন। ১৮৯১ সাল থেকে শুরু করে, খলমাহমুদ ওগলি আজারবাইজান, তুরস্ক, সৌদি আরব, মিসর, গ্রীস, বুলগেরিয়া এবং ভারত সহ বহু দেশে ভ্রমণ করেছিলেন। তিনি তার কাজগুলিতে রাশিয়ান শাসনের নির্মমতার সমালোচনা শুরু করার পরে তাকে চীনা তুর্কিস্তানে নির্বাসিত করা হয়েছিল। তিনি ১৮৯৩ সালে ইয়ারকান্তে এসে পৌঁছান এবং ১৯০৯ সালে তাঁর মৃত্যুর আগ পর্যন্ত তিনি সেখানে অবস্থান করেন।  সাহিত্যকর্ম যোকিরজন খলমুহাম্মাদ ও'গ'লি "ফুরকাত" ছদ্মনামে লেখালেখি শুরু করেন, যার অর্থ "বিচ্ছিন্নকরণ"। তিনি " ফারহাত" ছদ্মনামেও লেখালেখি করেন যার অর্থ "আনন্দ"। তাঁর রচনাবলীতে ফুরকাত মানব মর্যাদার প্রশংসা করেছিলেন এবং ধর্ম ও সন্ন্যাসী জীবনের বিরোধী ছিলেন।  ১৮৯১ সালে তিনি তাঁর আত্মজীবনীমূলক বই সারগুজাশ্তনোমা লেখেন। একে ফুরকাতনোমা-ও বলা হয়। ফুরকাতের অন্যান্য লেখা: গিমনাজিয়া, ইল্ম খোসিয়াতি, ভিস্তাভকা খুসুসিদা, আক্ত মাজলিসি খুসুসিদা, নাগʻমা বাযমি খুসুসিদা, আদাশগানমান, ফাসলি নাভবাহোর ওʻল্দি..., সায়দিঙ্গ কোʻয়া বের, সায়্যোদ..., কেলিঞ্চাক, সাবোগʻআ খিতোব, বোরমাসমিয এবং আরো অনেক।  বিষয়শ্রেণী:১৮৫৯-এ জন্ম বিষয়শ্রেণী:১৯০৯-এ মৃত্যু
হলি ব্রুক হ্যাফারম্যান (জন্ম ২৩ ফেব্রুয়ারি ১৯৮৬), পেশাগতভাবে স্কাইলার গ্রে নামে পরিচিত, একজন মার্কিন সঙ্গীতশিল্পী, গীতিকার এবং রেকর্ড প্রযোজক। ২০০৪ সালে, গ্রে ইউনিভার্সাল মিউজিক পাবলিশিং গ্রুপের সাথে একটি প্রকাশনা চুক্তি স্বাক্ষর করেন এবং লিঙ্কিন পার্কের মেশিন শপ রেকর্ডিং এর সাথে হলি ব্রুক নামে একটি রেকর্ডিং চুক্তি স্বাক্ষর করেন। তার প্রথম স্টুডিও অ্যালবাম, লাইক ব্লাড লাইক হানি (২০০৬), লেবেলের সাথে তার একমাত্র রিলিজ হিসেবে কাজ করে।   জীবন এবং কর্মজীবন    তথ্যসূত্র    বহিঃসংযোগ        On Interscope.com    বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পপ রক কণ্ঠশিল্পী বিষয়শ্রেণী:মার্কিন লোক সঙ্গীতশিল্পী বিষয়শ্রেণী:মার্কিন ইলেকট্রনিক সঙ্গীতজ্ঞ বিষয়শ্রেণী:২১শ শতাব্দীর মার্কিন গায়িকা বিষয়শ্রেণী:এমটিভি ভিডিও মিউজিক অ্যাওয়ার্ড বিজয়ী বিষয়শ্রেণী:মার্কিন রক গায়িকা বিষয়শ্রেণী:মার্কিন নারী হিপ হপ সঙ্গীতশিল্পী বিষয়শ্রেণী:মার্কিন গায়িকা-গীতিকার বিষয়শ্রেণী:নারী হিপ হপ রেকর্ড প্রযোজক বিষয়শ্রেণী:মার্কিন জ্যাজ সঙ্গীতশিল্পী বিষয়শ্রেণী:উইসকনসিনের সঙ্গীতশিল্পী-গীতিকার বিষয়শ্রেণী:উইসকনসিনের রেকর্ড প্রযোজক বিষয়শ্রেণী:২১শ শতাব্দীর মার্কিন পিয়ানোবাদক বিষয়শ্রেণী:২১শ শতাব্দীর মার্কিন সঙ্গীতশিল্পী-গীতিকার বিষয়শ্রেণী:উইসকনসিনের গিটারবাদক বিষয়শ্রেণী:২১শ শতাব্দীর মার্কিন নারী গিটারবাদক বিষয়শ্রেণী:মার্কিন রক গীতিকার বিষয়শ্রেণী:মার্কিন নারী পিয়ানোবাদক
অগ্নিবীণা এক্সপ্রেস (ট্রেন নং ৭৩৫/৭৩৬) বাংলাদেশ রেলওয়ের অধীনে পরিচালিত ঢাকা থেকে তারাকান্দি রেলওয়ে স্টেশন পর্যন্ত চলাচলকারী একটি সেমি ননস্টপ আন্তঃনগর ট্রেন। ট্রেনটি বহুল পরিচিত এবং জনপ্রিয় একটি ট্রেন। যা জাতীয় কবি কাজী নজরুল ইসলামের বিখ্যাত কাব্যগ্রন্থ "অগ্নিবীণা" এর নামে নামকরণ করা হয়েছে৷   ইতিহাস  ঢাকা তারাকান্দি রুটে অগ্নিবীণা এক্সপ্রেস উদ্বোধন হয় ১৭ই সেপ্টেম্বর ১৯৮৭ খ্রিষ্টাব্দে। তবে উদ্বোধনের পর ট্রেনটি প্রথমে আন্তঃনগর পদ্মা এক্সপ্রেস নামে যাত্রা শুরু করে। সে সময় পদ্মা এক্সপ্রেস ঢাকা থেকে তারাকান্দির জগন্নাথগঞ্জ ঘাট পযর্ন্ত চলাচল করতো।  যমুনা সেতু না থাকায় সিরাজগঞ্জ, রাজশাহী, পাবনা, যশোর, খুলনা অঞ্চলের যাত্রীরা তৎকালীন পদ্মা এক্সপ্রেসে জগন্নাথগঞ্জ ঘাটে এসে নৌকা এবং ফেরী দিয়ে ওপারে সিরাজগঞ্জ বাজার গিয়ে তাদের বিভিন্ন গন্তব্যে পৌঁছে যেতো এবং এভাবেই তাদের যাতায়াত বহাল ছিল। পরবর্তীতে যমুনা সেতু হলে এবং যমুনা সেতুতে রেল লাইন চালু হওয়ার পর ২০০৪ সালের ২৩ নভেম্বর  ঢাকা - রাজশাহী - ঢাকা রুটে পদ্মা এক্সপ্রেস নামে একটি আন্তঃনগর ট্রেন চালু করা হয় এবং তখনই ঢাকা থেকে জগনাথগঞ্জ ঘাট; বর্তমানে তারাকান্দিগামী পদ্মা এক্সপ্রেস ট্রেনের নাম পরিবর্তন করে জাতীয় কবি কাজী নজরুল ইসলামের বিখ্যাত কাব্যগ্রন্থ "অগ্নিবীণা"র নাম অনুসারে ট্রেনটির নামকরণ করা হয় অগ্নিবীণা এক্সপ্রেস।   বিরতিস্থান  অগ্নিবীণা এক্সপ্রেস নিম্নলিখিত স্টেশনে যাত্রাবিরতি দিয়ে থাকে:   ঢাকা (কমলাপুর) রেলওয়ে স্টেশন  বিমানবন্দর রেলওয়ে স্টেশন  গফরগাঁও রেলওয়ে স্টেশন  ময়মনসিংহ রেলওয়ে স্টেশন  নরুন্দি রেলওয়ে স্টেশন  জামালপুর রেলওয়ে স্টেশন  কেন্দুয়া বাজার রেলওয়ে স্টেশন  সরিষাবাড়ী রেলওয়ে স্টেশন  তারাকান্দি রেলওয়ে স্টেশন   সময়সূচী  এটি ঢাকা থেকে ছাড়ে সকাল সাড়ে ১১ টায়, তারাকান্দি পৌছায় বিকাল ৫ টায়। তারাকান্দি থেকে ছাড়ে বিকাল ৫ টা ৩০ মিনিটে, ঢাকা পৌছায় রাত ১০ টা ৫০ মিনিটে।   তথ্যসূত্র   বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:১৯৮৭-এ চালু রেল পরিষেবা
দ্য ট্রিনিটি () ড্যান্সহল টুইস্টার সন পল-এর তৃতীয় অ্যালবাম। এটি আটলান্টিক রেকর্ডসের মাধ্যমে ২০০৫ সালের ২৭ সেপ্টেম্বর ইউএসএতে মুক্তি পায়।  অ্যালবামের সম্পূর্ণ কাজ হয় জামাইকাতে। যেখানে সন পল তার সহযোগি হিসেবে বেছে নেন স্টিভেন মারসদেন, ডন করলেওন, স্নুকন ফুলার, কপারশট সাউন্ড এবং আরও অনেককে। অ্যালবামটি মুক্তির প্রথম সাপ্তাহেই ১,০৭,০০০ কপি বিক্রি হয়, যা কিনা সাউন্ড স্ক্যান-এর ইতিহাসে কোন রেগে গায়কের মুক্তির প্রথম সাপ্তাহে সবচেয়ে বেশি বিক্রিত হওয়া অ্যালবাম। সারা বিশ্বে অ্যালবামটি ৬০ লক্ষ কপির বেশি বিক্রি হয়।   চার্টস  অ্যালবাম চার্টের নামঅবস্থানমার্কিন বিলবোর্ড ২০০৭মার্কিন বিলবোর্ড শীর্ষ R&B/হিপ-হপ অ্যালবাম৪মার্কিন বিলবোর্ড শীর্ষ র‌্যাপ অ্যালবাম৩মার্কিন বিলবোর্ড শীর্ষ রেগে অ্যালবাম১Canadian Albums Chart৪Danish Albums Chart11Swiss Albums Chart৪Italian Albums Chart৮French Albums Chart৫Austrian Albums Chart৬Dutch Albums Chart১৮Swedish Albums Chart৪০   তথ্যসূত্র   A বিষয়শ্রেণী:২০০৫-এর অ্যালবাম বিষয়শ্রেণী:সঙ্গীত অ্যালবাম বিষয়শ্রেণী:সন পলের অ্যালবাম
হাউস নং ৯৬ বাংলাদেশি একটি ধারাবাহিক নাটক। ইব্রাহিম চৌধুরী আকিবের চিত্রনাট্য রচনায় নাটকটির গল্পভাবনা ও পরিচালনা করেছেন মাহমুদুর রহমান হিমি। নাটকটিতে অভিনয় করেছেন ফজলুর রহমান বাবু, আফরান নিশো, কচি খন্দকার, ফারিয়া শাহরিন, মনিরা মিঠু, তানজিন তিশা, আফরিন শেখ রাইসা, তানিয়া বৃষ্টি, সৈয়দ জামান শাওন, ইরফান সাজ্জাদ, সাফা কবির , সালহা খানম নাদিয়া, রুকাইয়া জাহান চমক, সাজ্জাদ হাসান রাজ, মাশরুর ইনান, রকি খান, মিলি বাশার,  সেলিনা আফ্রি, হারুন রশীদ প্রমুখ   কাহিনি সংক্ষেপ  ৯৬ নম্বর বাসার নীচতলার বাসিন্দা ইনান ওরফে পাপ্পু ভাই (মাশরুর রাব্বি ইনান ওরফে কিটো ভাই)। মাকে নিয়ে পাপ্পু ভাইয়ের সংসার। তাঁর বাবা থাকেন দেশের বাইরে। পাপ্পু ভাই ভার্সিটির ফার্স্ট ইয়ারে পড়েন। তবে পড়াশুনায় সিরিয়াস নন। তিনি অধিকাংশ সময় কাটান বন্ধুদের সাথে আড্ডা দিয়ে, গান গেয়ে। দুর্ভাগ্যবশত তাঁর কোন গার্লফ্রেন্ড নেই। এ নিয়ে তার চেষ্টারও শেষ নেই। নিজে সিঙ্গেল মানুষকে রিলেশনশিপের ব্যাপারে পরামর্শ দিতে ওস্তাদ পাপ্পু। তাঁর পাশের ফ্ল্যাটেই থাকে রোজা (তানিয়া বৃষ্টি)। বাবা-মা নিয়ে নোরিনের সংসার। নোরিন পড়াশুনায় অনেক ভালো আর স্বভাবে খুব শান্ত। এ কারণে অনেকেই তাকে খুব পছন্দ করে। তার মধ্যে একজন রাজ। রাজ খুব সাধাসিধে স্বভাবের। নোরিন বুঝতে পারে রাজ তাকে পছন্দ করে। অন্যদিকে নোরিনের পছন্দ তৃতীয় তলার রায়হানকে। কিন্তু রায়হান তাকে পাত্তা দেয় না। অনেক চেষ্টা করেও সে রায়হানের মন গলাতে পারেনি। দ্বিতীয় তলায় থাকেন বাড়িওয়ালা মিজান সাহেব আর তার স্ত্রী। মিজান সাহেবের বয়স বেশি হলেও তার স্ত্রী অল্প বয়সী। তৃতীয় তলায় থাকেন রায়হান। রায়হানের পরিবারে আছেন তার বাবা, সৎ মা আর সৎ ছোট বোন। চতুর্থ তলার অপর পাশের ফ্ল্যাটটা প্রায়ই খালি থাকে। ভাড়াটিয়া এলেও নানা কারণে কিছুদিন পর চলে যান। নানা বিষয় নিয়ে এ বাড়ির ভাড়াটিয়াদের মধ্যে খুনসুটি লেগে থাকে। এ নিয়েই এগিয়ে যায় হাউজ নং ৯৬ এর কাহিনি।   কুশীলব  নাটকের বিভিন্ন চরিত্রে যাঁরা অভিনয় করেছেন:  কচি খন্দকার - বাড়িওয়ালা চরিত্রে   আল মামুন -   শিল্পী সরকার অপু  মনিরা আক্তার মিঠু  সৈয়দ জামান শাওন – রায়হান চরিত্রে  তানিয়া বৃষ্টি – রোজা চরিত্রে  হারুন রশীদ - নতুন বড়লোক চরিত্রে   রকি খান -  তুতিয়া ইয়াসমিন পাপিয়া -  মাশরুর এনান – পাপ্পু চরিত্রে  আফরিন শিখা রাইসা – জুঁই চরিত্রে  রুকাইয়া জাহান চমক – মারিয়া চরিত্রে  মো: সাঈদুর রহমান পাভেল - সবুজ চরিত্রে  সাজ্জাদ হাসান রাজ – জব্বার/জো চরিত্রে  তানজিম হাসান অনিক - বাপ্পী চরিত্রে     তানজিম সাইয়ারা তটিনী - রাফা চরিত্রে   আফ্রি সেলিনা  – কেয়া চরিত্রে  রেশমি -   লেনুয়া -  লামিহা -  সঞ্জয় গোস্বামী -  জাকির হোসেন -  শিহাব হাসান নিয়ন -  ইরফান সাজ্জাদ - শান্ত চরিত্রে  সালহা খানম নাদিয়া - রিমঝিম চরিত্রে  তৌসিফ মাহবুব - রিহান চরিত্রে  জান্নাতুল সুমাইয়া হিমি - জারা চরিত্রে   ফজলুর রহমান বাবু - সফর আলীর চরিত্রে  সমু চৌধুরী  মিলি বাশার   মারজুক রাসেল - মুরাদ চরিত্রে  আফরান নিশো – রাসেল চরিত্রে  শবনম ফারিয়া -   তাসনিয়া ফারিণ -   তানজিন তিশা – আকলিমা চরিত্রে  মনোজ কুমার প্রামাণিক - রমিজ চরিত্রে   সাফা কবির - রানু চরিত্রে  এফ. এস. নাঈম - সৌরভ চরিত্রে   নীলাঞ্জনা নীলা - তানিয়া চরিত্রে  ফারিয়া শাহরিন – রুমা চরিত্রে  সাবিলা নূর - মুন্নি চরিত্রে   অপূর্ব  হিন্দোল রায়  শিখা খান মৌ  রত্না খান    তথ্যসূত্র   বিষয়শ্রেণী:বাংলাদেশী টেলিভিশন ধারাবাহিক
আর৫৭০ (আঞ্চলিক মহাসড়ক), হল বাংলাদেশের রংপুর বিভাগের নীলফামারী জেলায় অবস্থিত দক্ষিণ-উত্তরগামী একটি আঞ্চলিক মহাসড়ক, নীলফামারী জেলা শহরকে এন৫-এর সাথে সংযুক্ত করেছে। রাস্তাটি এন৫ থেকে নীলফামারী পর্যন্ত ১৫.৩৩ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০১ সালে রাস্তাটি আঞ্চলিক মহাসড়ক হিসাবে নকশা করা হয়।   রাস্তার বিবরণ  রাস্তাটি সৈয়দপুর শহরের ৩ কিলোমিটার উত্তরে, সৈয়দপু গ্যাস টার্বাইন বিদ্যুৎ কেন্দ্রের পাশে এন৫ (সৈয়দপুর বাইপাস) এর একটি সংযোস্থল থেকে শুরু হয়েছে। এরপর রাস্তাটি উত্তরমুখী হয়ে বিদ্যুৎ কেন্দ্রের পাশদিয়ে এগিয়ে গেছে। আনুমানিক ২.৯ কিলোমিটার অতিক্রম করার পর টেলাপীর নামক স্থানে রাস্তাটি উত্তর-পশ্চিমে বাক নিয়ে কিছুদুর এগিয়ে গিয়ে আবার উত্তরমুখী হয়ে প্রায় ৬ কিলোমিটার পর উত্তরা ইপিজেড সংযোগ সড়কের সাথে সংযোগ স্থাপন করে। রাস্তাটি সমান্তরালভাবে আরও প্রায় ৩ কিলোমিটারের মধ্যে কয়েকটি বাজার অতিক্রম করার পর দারোয়ানী নামক স্থানে জেড ৫০০৮ এর সাথে সংযোগ স্থাপন করেছে। উত্তরমুখী হয়ে আর ৩ কিলোমিটার এগিয়ে নীলফামারী বাস টার্মিনাল ও তিস্তা সেচ প্রকল্পের সেচখাল অতিক্রম করে জেড ৫৭০৯-এর সাথে সংযোগ স্থাপন করে এবং উত্তর-পশ্চিমদিকে বাক নিয়ে নীলফামারী শহরের দিকে এগিয়ে যায়। এরপর রাস্তাটি নীলফামারী শহরের মধ্য বরাবর ডাকঘর ও সোনালী ব্যাংকের সামনে চৌরাস্তা সৃষ্টি করে শেষ হয়েছে। এরপর রাস্তাটি জেলা সড়ক জেড ৫৭০৭ হিসাবে ডোমার ও ডিমলার দিকে এগিয়ে গেছে।   প্রধান সংযোগস্থলসমূহ  সম্পূর্ণ রাস্তাটি নীলফামারী জেলাতে অবস্থিত।  অবস্থান  মাইল  কি.মি.  গন্তব্য  টীকা   সৈয়দপুর উপজেলা   ০.০০  ০.০০    নীলফামারী শহর          তথ্যসূত্র    বহিঃসংযোগ   সড়ক ও জনপথ বিভাগ  অফিসিয়াল ওয়েবসাইট  বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:রংপুর বিভাগের মহাসড়ক বিষয়শ্রেণী:নীলফামারী জেলার সড়ক পরিবহন
thumb|250px|তিরুবনন্তপুরমের শঙ্কুমুঘাম সৈকতে সাগরকন্যার মূর্তি  শঙ্কুমুঘাম সমুদ্র সৈকত দক্ষিণ ভারতের কেরলের তিরুবনন্তপুরম জেলার একটি সমুদ্র সৈকত। এই সমুদ্র সৈকতটি তিরুবনন্তপুরম শহরের পশ্চিম দিকে অবস্থিত। তিরুবনন্তপুরম আন্তর্জাতিক বিমানবন্দরের খুব কাছেই এই সমুদ্র সৈকতটির অবস্থান।  শঙ্কুমুঘাম সমুদ্র সৈকতকে শহরের প্রধান দেবতা শ্রী অনন্তপদ্মনাভনের ‘আরাতুকাদাভু’ হিসাবে বিবেচনা করা হয়। ‘আরাতুকাদাভু’ আক্ষরিক অর্থ “ধর্মীয় স্নানের ঘাট” এবং এটি একটি পবিত্র স্থানকে বোঝায়। প্রায়শই নদী বা সমুদ্রের তীরে, যেখানে একটি ধর্মীয় উৎসবের অংশ হিসাবে মন্দিরের মূর্তিগুলিকে আনুষ্ঠানিকভাবে স্নান করানো হয়। "আরত্তু" মানে হলো ধর্মীয় স্নান এবং "কদাভু" মানে হলো স্নানের ঘাট। এই দুই শব্দ একত্রিত করে ‘আরাতুকাদাভু’ শব্দটি এসেছে। শঙ্কুমুঘাম সমুদ্র সৈকতে হাজার হাজার হিন্দু বিশেষ অনুষ্ঠানে ‘বালি থার্পানাম’ পরিবেশন করে। গণেশ চতুর্থী উৎসবের পর গণেশ নিরঞ্জনের অন্যতম স্থান হলো শঙ্কুমুঘাম।  তিরুবনন্তপুরমে আরত্তুর অর্থাৎ ধর্মীয় স্নানের দিনে ভগবান পদ্মনাভস্বামী, ভগবান নরসিংহ এবং ভগবান কৃষ্ণের মূর্তিগুলিকে শঙ্কুমুঘাম সমুদ্র সৈকতের লাক্ষাদ্বীপ সাগরে নিয়ে যাওয়া হয়। ত্রিভাঙ্কোরের বর্তমান উপাধিপ্রাপ্ত মহারাজা রাজকীয় তরবারি হাতে নিয়ে শোভাযাত্রার নেতৃত্ব দেন। শোভাযাত্রার সঙ্গে থাকেন রাজপরিবারের সদস্য, সশস্ত্র রক্ষী, মন্দির কর্তৃপক্ষ, অশ্বারোহী পুলিশ এবং নানা পদের অফিসাররা। শঙ্কুমুঘামে আনুষ্ঠানিক স্নানের পর প্রতিমাগুলিকে শোভাযাত্রা সহকারে ফিরিয়ে নিয়ে যাওয়া হয়। এইভাবে উৎসবের সমাপ্তি ঘটে।  ভাস্কর এবং চিত্রকর কানাই কুনহিরামনের তৈরি জলমগ্ন সাগরকন্যার ভাস্কর্যটি এখানকার একটি অতিরিক্ত আকর্ষণ। এই বিশাল মূর্তিটি ৩৫ মিটারেরও বেশি লম্বা। ‘শিশুদের জন্য জওহরলাল নেহেরু পার্ক অফ ট্র্যাফিক সাইন’ এখানে অবস্থিত।  এটি শিশু উদ্যানটিতে খেলার ফাঁকে ফাঁকে শিশুরা সহজেই ট্র্যাফিক নিয়মের নানা বিষয় বুঝতে পারে। উদ্যানটি ছোট শিশুদের জন্য সাইকেল চালানোর সুবিধাও প্রদান করে।  ভারতীয় বিমান বাহিনীর দক্ষিণাঞ্চলীয় বিমান কমান্ডের সামরিক এলাকা এবং প্রধান বিমানবন্দরের কিছু অংশ শঙ্কুমুঘাম সমুদ্র সৈকতের কাছে অবস্থিত।   উপকূলীয় ক্ষয় এবং সৈকতের উপর প্রভাব thumb|250px|সমুদ্র ভাঙনের পর শঙ্খমুঘাম বিমানবন্দর সড়কের ধ্বংসাবশেষ  তিরুবনন্তপুরম উপকূলরেখা বরাবর উপকূলীয় ভাঙনের ফলে সমুদ্র সৈকত এলাকা উল্লেখযোগ্যভাবে কমে এসেছে। ২০২২ সালের একটি গবেষণায় দেখা গেছে যে শঙ্কুমুঘাম সমুদ্র সৈকতসহ এই অঞ্চলে প্রতি বছর ৪.৭৩ মিটার ভূমি ক্ষয় হয়। অতিরিক্ত ক্ষয়ের কারণে পরবর্তীকালে সৈকত বরাবর শঙ্কুমুঘাম-বিমানবন্দর সড়কটি বন্ধ করে দেওয়া হয়।  পরিবহন তিরুবনন্তপুরম শহরের কেন্দ্রস্থল থেকে শঙ্কুমুঘাম সমুদ্র সৈকত ৮ কিলোমিটার দূরে অবস্থিত। বাস যোগাযোগের ব্যবস্থা রয়েছে। নিকটতম রেলওয়ে স্টেশন হলো তিরুবনন্তপুরম সেন্ট্রাল এবং কোচুভেলি রেলওয়ে স্টেশন। আর নিকটতম বিমানবন্দর হলো তিরুবনন্তপুরম আন্তর্জাতিক বিমানবন্দর। সমুদ্র সৈকতের নিকটতম বাস স্টেশন হলো তিরুবনন্তপুরমের ‘সেন্ট্রাল বাস স্টেশন’।  চিত্রশালা   তথ্যসূত্র   বিষয়শ্রেণী:তিরুবনন্তপুরমের পর্যটক আকর্ষণ বিষয়শ্রেণী:কেরলের সমুদ্র সৈকত
পাড়িয়া ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।   আয়তন  পাড়িয়া ইউনিয়নের মোট আয়তন ৩৭.৩৪ কি.মি।   অবস্থান    প্রশাসনিক এলাকা    ইতিহাস  নাগর নদীর পাড়ে অবস্থিত হওয়ার কারণে এই ইউনিয়নের নামকরণ করা হয়েছে পাড়িয়া ইউনিয়ন।   জনসংখ্যার উপাত্ত  বাংলাদেশর ১৯৯১ সনের আদমশুমারি অনুসারে পাড়িয়া ইউনিয়নের জনসংখ্যা ১৭,৭২৮ জন।   শিক্ষা  পাড়িয়া ইউনিয়নে শিক্ষার হার ৭৫%   অর্থনীতি  ধান,পাট,আলু   উল্লেখযোগ্য ব্যক্তিত্ব    বিবিধ    আরও দেখুন    বহিঃসংযোগ   পাড়িয়া ইউনিয়নের সরকারি ওয়েবসাইট  তথ্যসূত্র  বিষয়শ্রেণী:বালিয়াডাঙ্গী উপজেলার ইউনিয়ন
দোলেন অমুরজাকভ স্টেডিয়াম কিরগিজস্তানের বিশকেকে অবস্থিত একটি বহুমুখী স্টেডিয়াম। এটি বর্তমানে ফুটবল ম্যাচ খেলার জন্য বেশি ব্যবহৃত হয়। এই স্টেডিয়ামের দর্শক ধারণক্ষমতা ২৩,০০০। বর্তমানে এটি কিরগিজস্তান জাতীয় ফুটবল দলের হোম গ্রাউন্ড। এটি কিরগিজস্তানের সবচেয়ে বড় স্টেডিয়াম।  পূর্বে এটি স্পার্টাক স্টেডিয়াম নামে পরিচিত ছিল।  স্টেডিয়ামটি কিরগিজ প্রজাতন্ত্র ফুটবল ফেডারেশনের মালিকানাধীন এবং স্থানীয় রেডিও-টেলিভিশন সংস্থা  কেটিআরকে দ্বারা পরিচালিত হয়।   তথ্যসূত্র   বিষয়শ্রেণী:কিরগিজস্তানের ফুটবল মাঠ বিষয়শ্রেণী:জাতীয় স্টেডিয়াম বিষয়শ্রেণী:বিশকেকের ভবন ও স্থাপনা বিষয়শ্রেণী:বহুমুখী স্টেডিয়াম
সো চিগমা (অর্থ চাঁদের হ্রদ), বা চন্দ্র তাল হল ভারতের হিমাচল প্রদেশের লাহুল এবং স্পিতি জেলার স্পিতি অংশের একটি হ্রদ। চন্দ্র তাল চন্দ্রা নদীর উৎসের কাছে। রুক্ষ এবং আতিথ্যহীন পরিবেশ সত্ত্বেও, এটি গ্রীষ্মে কিছু ফুল এবং বন্যপ্রাণী সহ একটি সুরক্ষিত কুলুঙ্গিতে রয়েছে। এটি পর্যটক এবং উচ্চ-উচ্চতার ট্রেকারদের জন্য একটি প্রিয় স্থান। এটি সাধারণত স্পিতির সাথে যুক্ত, যদিও ভৌগোলিকভাবে এটি স্পিতি থেকে আলাদা। কুনজুম লা লাহৌল এবং স্পিতি উপত্যকাকে পৃথক করেছে।   বর্ণনা  চন্দ্র তাল হ্রদ সমুদ্র তপু মালভূমিতে অবস্থিত, যেটি চন্দ্রা নদী (চিনাব নদির একটি উৎস নদী) উপেক্ষা করে। হ্রদটির নামটি এর অর্ধচন্দ্রাকৃতি থেকে এসেছে। এটি প্রায়  উচ্চতায় অবস্থিত হিমালয়ে। স্ক্রী পর্বতগুলি একদিকে হ্রদটিকে উপেক্ষা করে, এবং একটি বৃত্ত এটিকে ঘিরে রেখেছে।   অ্যাক্সেস  সংযোগ=//upload.wikimedia.org/wikipedia/commons/thumb/f/f5/Approaching Chandrataal.jpg/220px-Approaching Chandrataal.jpg|বাম|থাম্ব| চন্দ্র তালে পায়ের পথ, আগস্ট ২০১৬ চন্দ্র তাল ট্রেকার এবং ক্যাম্পারদের জন্য একটি পর্যটন গন্তব্য। মে মাসের শেষ থেকে অক্টোবরের প্রথম দিকে বাটাল থেকে সড়কপথে এবং কুনজুম পাস থেকে পায়ে হেঁটে হ্রদটি প্রবেশযোগ্য। NH-505 থেকে চন্দ্র তাল শাখায় যাওয়ার রাস্তা প্রায়  বাতাল থেকে এবং মাই কুনজুম পাস থেকে। এই  মোটর রাস্তা ) পার্কিং লট পর্যন্ত চলে হ্রদ থেকে। চূড়ান্ত 1 কিলোমিটার  এর জন্য একজনকে পায়ে হেঁটে যেতে হবে। কুনজুম পাস থেকে চন্দ্র তাল যেতে প্রায় দুই ঘণ্টা সময় লাগে। চন্দ্র তাল সুরাজ তাল,  থেকেও অ্যাক্সেসযোগ্য দূরে।   প্রাণীজগত ও উদ্ভিদ  সংযোগ=//upload.wikimedia.org/wikipedia/commons/thumb/d/d0/Beauty of Chandratal Lake 03.jpg/220px-Beauty of Chandratal Lake 03.jpg|বাম|থাম্ব| লেকের পাশ দিয়ে ভেড়ার পাল, জুলাই ২০১৬ লেকের পাড়ে রয়েছে বিস্তীর্ণ তৃণভূমি। বসন্তকালে, এই তৃণভূমিগুলি শত শত জাতের বুনো ফুলের গালিচায় বিছানো থাকে। ১৮৭১ সালে, কুল্লুর সহকারী কমিশনার হারকোর্ট জানিয়েছিলেন যে চন্দ্র তালের উত্তরে একটি ভাল ঘাসের সমভূমি ছিল, যেখানে কুল্লু এবং কাংরা থেকে রাখালরা পশু চরানোর জন্য বড় পাল নিয়ে আসে। অত্যধিক চারণভূমির কারণে তৃণভূমিগুলো এখন ক্ষয়প্রাপ্ত হচ্ছে।  সংযোগ=//upload.wikimedia.org/wikipedia/commons/thumb/5/58/Ruddy Shelduck Chandratal Spiti Himachal Jun18 D72 7911.jpg/220px-Ruddy Shelduck Chandratal Spiti Himachal Jun18 D72 7911.jpg|ডান|থাম্ব| রুডি (ব্রাহ্মণী) শেলডাক, জুন ২০১৮ চন্দ্র তালে কয়েকটি প্রজাতি যেমন স্নো লেপার্ড, স্নো কক, চুকর, ব্ল্যাক রিং স্টিল্ট, কেস্ট্রেল, গোল্ডেন ঈগল, চফ, রেড ফক্স, হিমালয়ান আইবেক্স এবং ব্লু শীপের আবাসস্থল। সময়ের সাথে সাথে, এই প্রজাতিগুলি বিশেষ শারীরবৃত্তীয় বৈশিষ্ট্যগুলি বিকাশ করে ঠান্ডা শুষ্ক জলবায়ু, তীব্র বিকিরণ এবং অক্সিজেনের ঘাটতির সাথে খাপ খাইয়ে নিয়েছে। রুডি শেলডাকের মতো পরিযায়ী প্রজাতি গ্রীষ্মকালে পাওয়া যায়।   অন্যান্য বিস্তারিত  হ্রদটি ভারতের দুটি উচ্চ-উচ্চতার জলাভূমির একটি যাকে রামসার সাইট হিসাবে মনোনীত করা হয়। পর্যটন এই আদি লুকানো স্বর্গের উপর প্রভাব ফেলছে বলে মনে হচ্ছে।  তাঁবুতে থাকার ব্যবস্থা  হ্রদ থেকে।   গ্যালারি    তথ্যসূত্র    বহিঃসংযোগ    ট্রেক আর্থে চন্দ্র তালের ছবি  ট্রেকিং ম্যাপ ওয়েব্যাক  হয়েছে  হাম্পতা পাস চন্দ্রতাল ট্রেক   বিষয়শ্রেণী:ভারতের রামসার স্থান বিষয়শ্রেণী:উইকিউপাত্তে স্থানাঙ্ক আছে
ফ্রানৎস এর্ডমান মেরিং () (২৭শে ফেব্রুয়ারি, ১৮৪৬ - ২৮শে জানুয়ারি, ১৯১৯) ছিলেন জার্মান শ্রমিক আন্দোলনের কর্মী, জার্মান সমাজ-গণতন্ত্রী দলের বামপন্থি অংশের অন্যতম নেতৃস্থানীয় ব্যক্তিত্ত্ব, তাত্ত্বিক, প্রচারক, রাজনীতিবিদ ও ঐতিহাসিক।   জন্ম ও শৈশব  মেরিং ১৮৪৬ সালের ২৭ ফেব্রুয়ারি পোল্যান্ডের পোমেরানিয়া অঞ্চরের স্লানোতে এক বুর্জোয়া পরিবারে জন্মগ্রহণ করেন।Pierre Broué, The German Revolution, 1917-1923 (1971). John Archer, trans. Chicago: Haymarket Books, 2006; pg. 977.   কর্মজীবন  তিনি কর্মজীবনে নানা দৈনিক ও সাপ্তাহিক পত্রিকায় লেখালেখি করতেন। তিনি সাপ্তাহিক Die Neue Zeit- বা "নবযুগ"-এর অন্যতম সম্পাদক ছিলেন। ১৮৮৪ সালে তিনি বার্লিনের উদার পত্রিকা Volks-Zeitung-এর প্রধান সম্পাদকের দায়িত্ব পান। ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন প্রণয়ন করলে মেরিং তার বিরুদ্ধে মত প্রকাশ করেন।   মৃত্যু  রোগ ভোগের সময় ১৯১৯ সালের জানুয়ারি মাসে তার দুই সহযোদ্ধা কার্ল লাইবনেখত ও রোসা লুক্সেমবুর্গের হত্যাকাণ্ডের ফলে গভীর আঘাত পাওয়ায় ঠিক দু'সপ্তাহ পরে ২৮ জানুয়ারি বার্লিনে তিনি মৃত্যুবরণ করেন।  মেরিংডাম, মেরিংপ্রাট্জ এবং কামেঞ্জে অবস্থিত এনপিএ-এর বিমান বাহিনীর অফিসার্স একাডেমী তার নামে নামকরণ করা হয়েছে।   তথ্যসূত্র    বহিঃসংযোগ   মার্কসিস্ট আর্কাইভে ফ্রানৎস মেরিং সম্পর্কিত রচনা।  বিষয়শ্রেণী:১৮৪৬-এ জন্ম বিষয়শ্রেণী:১৯১৯-এ মৃত্যু বিষয়শ্রেণী:স্লানোর ব্যক্তিত্ব বিষয়শ্রেণী:প্রুশিয়ান হাউসের সদস্যের প্রতিনিধি বিষয়শ্রেণী:পোমেরানিয়া প্রদেশের ব্যক্তিত্ব বিষয়শ্রেণী:জার্মানির সমাজ গণতন্ত্রী পার্টির রাজনীতিবিদ বিষয়শ্রেণী:জার্মান মতামত সাংবাদিক বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জার্মান মার্ক্সবাদী
খেলা নাম ধরন শুরু বর্তমান চ্যাম্পিয়ন পরবর্তী সাল আয়োজনকাল আমেরিকান ফুটবল আইএফএএফ বিশ্বকাপবিশ্ব চ্যাম্পিয়নশীপ হিসেবে প্রবর্তিত; কিন্তু বিশ্বকাপ নামে ডাকা হয় দলগত ১৯৯৯  (২০১১) ২০১৫ ৪ বছরওয়াটার পোলো ফিনা ওয়াটার পোলো বিশ্বকাপ দলগত ১৯৭৯  (২০১০) ২০১৪ ৪ বছর ফিনা প্রমিলা ওয়াটার পোলো বিশ্বকাপ দলগত ১৯৭৯  (২০১০) ২০১৪ ৪ বছর অ্যাসোসিয়েশন ফুটবল (সকার) ফিফা বিশ্বকাপ দলগত ১৯৩০  (২০১০) ২০১৪ ৪ বছর ফিফা মহিলা বিশ্বকাপ দলগত ১৯৯১  (২০১১) ২০১৫ ৪ বছর অ্যাথলেটিক্‌স (ট্র্যাক এন্ড ফিল্ড) আইএএএফ মহাদেশীয় কাপ দেশ এবং মহাদেশ ১৯৭৭ ইউরোপ (পুরুষ)  রাশিয়া (প্রমিলা) (উভয়ই ২০০৬) ২০১০ সালে আইএএএফ মহাদেশীয় কাপ শুরুতে ২ বছর, পরবর্তীতে ৪ বছর বাস্কেটবল ফিবা বাস্কেটবল বিশ্বকাপ দলগত ১৯৫০  (২০১০) ২০১৪ ৪ বছর ফিবা মহিলা বিশ্ব চ্যাম্পিয়নশীপ দলগত ১৯৫৩  (২০১০) ২০১৪ ৪ বছর ক্রিকেট ক্রিকেট বিশ্বকাপ (একদিনের আন্তর্জাতিক) দলগত ১৯৭৫  (২০১১) ২০১৫ ৪ বছর মহিলা ক্রিকেট বিশ্বকাপ (একদিনের আন্তর্জাতিক) দলগত ১৯৭৩  (২০০৯) ২০১৩ ৪ বছর ফিল্ড হকি বিশ্বকাপ হকি দলগত ১৯৭১  (২০১০) ২০১৪ ৪ বছর মহিলা বিশ্বকাপ হকি দলগত ১৯৭৪  (২০১০) ২০১৪ ৪ বছর ফিস্টবল ফিস্টবল বিশ্বকাপ দলগত ১৯৬৮  (২০১১) ২০১৫ ৪ বছর ফুটসাল ফিফা ফুটসাল বিশ্বকাপ দলগত ১৯৮৯  (২০০৮) ২০১২ ৪ বছর লাক্রোজ প্রমিলা লাক্রোজ বিশ্বকাপ দলগত ১৯৮২  (২০০৯) ২০১৩ ৪ বছর রাগবি লীগ ফুটবল রাগবি লীগ বিশ্বকাপ দলগত ১৯৫৪  (২০০৮) ২০১৩ ২০১৩ এর পর ৪ বছর প্রমিলা রাগবি লীগ বিশ্বকাপ দলগত ২০০০  নিউজিল্যান্ড (২০০৮) ২০১৩ ২০১৩ এর পর ৪ বছর রাগবি ইউনিয়ন রাগবি বিশ্বকাপ দলগত ১৯৮৭  (২০১১) ২০১৫ ৪ বছর মহিলা রাগবি বিশ্বকাপ দলগত ১৯৯১  (২০১০) ২০১৪ ৪ বছর  রাগবি ইউনিয়ন সেভেন্স রাগবি বিশ্বকাপ সেভেন্স (পুরুষ) দলগত ১৯৯৩  (২০০৯) ২০১৩The Rugby World Cup Sevens will be scrapped after 2013 and replaced by an Olympic tournament starting in 2016. ৪ বছর রাগবি বিশ্বকাপ সেভেন্স (প্রমিলা) দলগত ২০০৯The Rugby World Cup Sevens was first contested in 1993, but a women's event was not added until 2009.  অস্ট্রেলিয়া (২০০৯) ২০১৩ ৪ বছর টাচ ফুটবল টাচ ফুটবল বিশ্বকাপ দলগত ১৯৮৮  (পুরুষ ও প্রমিলা - উভয়ের জন্যে)  (২০০৭) ২০১১ ৪ বছর ভলিবল পুরুষদের এফআইভিবি বিশ্ব চ্যাম্পিয়নশীপ দলগত ১৯৪৯  (২০১০) ২০১৪ ৪ বছর মহিলা এফআইভিবি বিশ্ব চ্যাম্পিয়নশীপ দলগত ১৯৫২  (২০১০) ২০১৪ ৪ বছর  == তথ্যসূত্র ==